**ΔΕΛΤΙΟ ΤΥΠΟΥ**

Αθήνα, 5 Δεκεμβρίου 2019

Με απόφαση του Υπουργού Υγείας **Βασίλη Κικίλια**, ορίστηκε η σύνθεση της Επιτροπής Διαπραγμάτευσης Τιμών Φαρμάκων, ως εξής:

* **Φιλίππου Δημήτριος**, Πρόεδρος του Εθνικού Οργανισμού Φαρμάκων (Ε.Ο.Φ.)
* **Σκαλτσά Ελένη**, Καθηγήτρια, Τμήμα Φαρμακευτικής ΕΚΠΑ
* **Μαχαίρας Παναγιώτης**, Ομότιμος Καθηγητής, Τμήμα Φαρμακευτικής ΕΚΠΑ
* **Πανουτσόπουλος Γεώργιος**, Αναπληρωτής Καθηγητής, Τμήμα Νοσηλευτικής Πανεπιστημίου Πελοποννήσου
* **Γκογκοζώτου Βασιλική-Κωνσταντίνα**, Αξιολογήτρια στη Διεύθυνση Αξιολόγησης Προϊόντων - Γραμματέας του Τμήματος Δ΄ Ραδιενεργών Σκευασμάτων ή Ιδιοσκευασμάτων του Επιστημονικού Συμβουλίου Εγκρίσεων (Ε.Σ.Ε.) του Ε.Ο.Φ.
* **Βλάχου Μαργαρίτα**, Νοσοκομειακός Φαρμακοποιός Ε.Σ.Υ.
* **Λίτσα Παναγιώτα**, Προϊσταμένη Διεύθυνσης Φαρμάκου Ε.Ο.Π.Υ.Υ.
* **Κουράφαλος Βασίλειος** Προϊστάμενος του Τμήματος Σχεδιασμού, Παρακολούθησης Χορήγησης Θεραπευτικών Μέσων και Αξιοποίησης Ελέγχων της Διεύθυνσης Φαρμάκου Ε.Ο.Π.Υ.Υ.
* **Κουτραφούρη Βασιλική**, Προϊσταμένη του Τμήματος Τιμολόγησης Φαρμάκων του Ε.Ο.Φ.

Πρόεδρος της Επιτροπής Διαπραγμάτευσης ορίζεται ο κ. Δημήτριος Φιλίππου.

Στις συνεδριάσεις της Επιτροπής Διαπραγμάτευσης θα παρίσταται η Πάρεδρος του Νομικού Συμβουλίου του Κράτους, που υπηρετεί στο Γραφείο Νομικού Συμβούλου Ε.Ο.Π.Υ.Υ.

Πρώτη προτεραιότητα της Επιτροπής αποτελεί η διαπραγμάτευση της τιμής των φαρμάκων για την ηπατίτιδα C, η οποία θα έχει ολοκληρωθεί πριν το τέλος του έτους.

Υπενθυμίζεται ότι η προηγούμενη πολιτική ηγεσία του Υπουργείου Υγείας, φέρει την ευθύνη γιατί η προηγούμενη διαπραγμάτευση για την ηπατίτιδα C κράτησε έναν ολόκληρο χρόνο (Ιούλιος 2016-Ιούλιος 2017), ενώ στη συνέχεια απέτυχε να επαναδιαπραγματευθεί, με συνέπεια από το Σεπτέμβριο του 2018 να μην υπάρχει συμφωνία.

Είναι λοιπόν τουλάχιστον υποκριτικό από την πλευρά του τ. Υπουργού Υγείας, να εγκαλεί την πολιτική ηγεσία του Υπουργείου Υγείας για το συγκεκριμένο θέμα.

Μετά την ολοκλήρωση της συμφωνίας για την Ηπατίτιδα C, προτεραιότητα για το Υπουργείο Υγείας αποτελεί η άμεση έναρξη διαπραγματεύσεων στις κατηγορίες φαρμάκων που αφορούν:

* Ανοσοθεραπείες
* Ψωρίαση κατά πλάκας
* Σκλήρυνση κατά πλάκας
* Πολλαπλό μυέλωμα
* Κυστική ίνωση
* Νωτιαία Μυϊκή Ατροφία
* Προηγμένες κυτταρικές θεραπείες (CARTs)